ສະພາປະທານສະຫະພັນກຳມະບານໂລກສະໜັບສະໜູນຫວຽດນາມປົກປັກຮັກສາອະທິປະໄຕ
ອັດກອງປະຊຸມສະພາປະທານສະຫະພັນກຳມະບານໂລກ
(ພາບ: baomoi.com)
ວັນທີ 6/3, ຢູ່ ຮ່າໂນ້ຍ, ກອງປະຊຸມສະພາປະທານສະຫະພັນກຳມະບານໂລກ ສືບຕໍ່ປຶກສາຫາລື ແລະ ສຶ້ນສຸດການເຮັດວຽກ ເປັນເວລາ 2 ວັນ. ກອງປະຊຸມໄດ້ຮັບຮອງເອົາມະຕິສະໜັບສະໜູນປະຊາຊົນ, ຜູ້ອອກແຮງງານ, ອົງການຈັດຕັ້ງຂອງຜູ້ອອກແຮງງານ ຢູ່ບັນດາປະເທດທີ່ພວມຕໍ່ສູ້ທວງເອົາສິດຜົນປະໂຫຍດອັນຊອບທຳຂອງຕົນ. ພ້ອມກັນນັ້ນ, ບັນດາຜູ້ແທນກໍ່ເຫັນດີນຳບັນຫາທະເລຕາເວັນອອກເຂົ້າໃນມະຕິກອງປະຊຸມສະພາປະທານສະຫະພັນກຳມະບານໂລກ, ດ້ວຍເນື້ອໃນວ່າ: ກອງປະຊຸມສະພາປະທານສະຫະພັນກຳມະບານໂລກຢືນຢັນການສະໜັບສະໜູນ ແລະ ຄວາມສາມັກຄີຢ່າງເດັດຂາດກັບຫວຽດນາມ ກໍ່ຄື ບັນດາຄວາມມານະພະຍາຍາມຂອງ ຫວຽດນາມໃນການປົກປັກຮັກສາອະທິປະໄຕ ແລະ ສິດອະທິປະໄຕ ຢູ່ທະເລຕາເວັນອອກ ດ້ວຍບັນດາມາດຕະການສັນຕິພາບ, ເໝາະສົມກັບກົດບັດສະຫະປະຊາຊາດ ແລະ ກົດໝາຍສາກົນ ກໍ່ຄືສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982 (UNCLOS).
(ແຫຼ່ງຄັດຈາກ VOV)